MLDataScientist/Wikipedia-uzbek-2024-05-01 huggingface dataset:
Marwin Angeles

Marwin Janver Malinay Angeles (1991-yil 9-yanvarda tugʻilgan) — professional futbolchi, Filippin terma jamoasida yarim himoyachi. Hozirda u har qanday shartnomadan ozod.

Italiyaning Venesiya shahrida filippinlik ota-onasida tug'ilgan Angeles yoshlik faoliyatini Venesiyada o'tkazgan. 2011-yilda u Filippinga ko'chib o'tdi va Birlashgan Futbol Ligasida (UFL) Laos, Global va Ceres bilan o'ynadi. 2017-yilda u Kaya jamoasiga qo'shildi, u bilan birga Paulino Alcantara kubogining birinchi g'olibi bo'ldi va 2021-yilda Filippin klubi safida OChLdagi ilk golini kiritdi.

Anjeles 2011-yilda Janubi-Sharqiy Osiyo o'yinlarida va 2012-yilgi AFF chempionatida Filippinni himoya qilgan. Uning egizak akasi Marvin ham futbolchi.

Jamoalardagi faoliyati 
Angeles o'zining yoshlik faoliyatini Venesiyada boshlagan va 2011-yilning avgust oyida Filippinga ko'chib o'tgan va ohiri Laos FC jamoasida o'ynagan, hozirda Birlashgan Futbol Ligasi 2-divizionida o'ynamoqda. 2012-yil mart oyida u egizak akasi bilan mavsum o'rtasida Global FCga ko'chib o'tdi. 2014-yil mart oyida Global FC klubini tark etdi va Ceres FCga qo'shildi.

Angeles 2017-yilda Filippin futbol ligasining (PFL) birinchi mavsumida Kaya safiga qo'shilgan edi. 2021-yil 26-iyun kuni u Filippin klubidan Osiyo Chempionlar Ligasida gol urgan birinchi futbolchi boʻldi — BG Pathum Yunaytedga 4–1 hisobida magʻlub boʻlganida tasalli beruvchi gol edi.

Xalqaro karyera 
2011-yil may oyida u milliy terma jamoa mashg'ulotlariga qo'shildi va 2011-yil sentyabriga kelib u 2011-yil Janubi-Sharqiy Osiyo o'yinlari uchun Filippinning 23 yoshgacha bo'lgan yoshlar terma jamoasiga kiritildi. U birinchi marta Laosga qarshi 3–2 hisobidagi g'alabali o'yinda zaxiradan maydonga tushdi.

U 2012-yil 24-fevralda 2012-yilgi Hassanal Bolkiah Trophy musobaqasida ishtirok etib Myanmaga qarshi 2–8 hisobida mag'lub bo'lgan 21 yoshgacha bo'lgan terma jamoaning bir qismi edi.

2012-yilning 24-yanvarida u Icheon Sitizen klubiga qarshi oʻrtoqlik oʻyinida kattalar terma jamoasi safida maydonga tushdi, oʻyinning asosiy vaqtida 1–1 hisobida tenglashtirgan golni urdi va natijada ular 2–4 mag'lub bo'lgan penaltilar seriyasini o'ynadi. 2012-yilning 29-fevralida u Malayziyaga qarshi 1–1 hisobidagi durangda oʻzining birinchi toʻliq xalqaro maydondagi o'yiniga zaxiradan tushdi. 2012-yil 15-noyabrda u Filippin terma jamoasi safida oʻzining xalqaro golini urdi va natijada Singapur Lions ustidan 1–0 hisobida gʻalaba qozondi.

Xalqaro gollar 

 Ballar va natijalar birinchi bo'lib Filippinning gollari ro'yxatini ko'rsatadi.

Shaxsiy hayot 
Angeles Italiyaning Venesiya shahrida filippinlik ota-onasida tug'ilgan. Uning Marvin Angeles ismli egizak akasi bor, u ham Stallion Laguna jamoasida o'ynaydigan professional futbolchi va Filippin terma jamoasi futbolchisi. U hozirda Terma jamoa vazifasini bajarayotib, Istituto Livio Sanudodagi elektronika muhandisligi bo'yicha o'qishdan ta'tilga chiqqan.

Yutuqlar

Klub 

 Global

 UFL 1-divizioni: 2012-yil; Ikkinchi o'rin 2013-yil

Milliy terma jamoa 

 OFK Chaqiruv kubogi: Uchinchi 2012-yil
 Filippin Tinchlik kubogi: 2013-yil

Manbalar 

Italiya futbolchilari
Yashayotgan insonlar
1991-yilda tugʻilganlar
Astrophysics and Space Science

Astrophysics and Space Science ("Astronomiya va kosmik fan") — astronomiya, astrofizika hamda kosmik fanlar jurnali. Hamda ushbu jurnal astrobiologiyaning astrofizik jihatlarini, shuningdek astronomiya, astrofizika, kosmik fanlardagi yangi kashfiyotlar, ilmiy maqolalarni yoritib berish maqsadida nashr qilinadigan xalqaro ilmiy jurnal hisoblanadi. Jurnal ikki oyda bir marta ingliz tilida chop etiladi. Astronomiya va kosmik fan jurnali 1968-yilda tashkil etilgan va Springer Science + Business Media tomonidan umumiy hamkorlik asosida nashr etilgan. 2016-yildan 2020-yilgacha professor Elias Brinks va professor Jeremi Mold ushbu ilmiy jurnalda bosh muharrirlar edi. 2020-yildan boshlab yagona bosh muharrir sifatida professor Elias Brinks faoliyat yurita boshladi. Jurnal bosh muharriri sifatida Zdenek Kopal (Manchester universiteti) (1968-1993) va Maykl A. Dopita (Avstraliya Milliy Universiteti) (1994-2015) kabi bir qancha ilm-fan hodimlari faoliyat yuritganlar. Astronomiya va kosmik fan junali nahr qilinishi modeliga ko'ra gibrid (Transformtiv) jurnal hisoblanadi.
2021-yilgi ma'lumotlarga ko'ra jurnal saytida yuklab olishlar soni 124,024 ga teng. Rasmiy saytga tashrif buyuruvchilar soni ham salmoqli qiymatni tashkil etadi.

Abstraktlashtirish va indekslash
2020-yilgi ma'lumotlarga ko'ra jurnalning ta'sir omili 1,833 ga teng.Besh yillik ta'sir omili 2020-yilgi ma'lumotlarga ko'ra 1,661 ga teng.

Jurnal quyidagi ma'lumotlar bazalarida abstraktlanadi. Hamda ushbu ro'yxatdagilar asosida indekslanadi:

Akademik OneFile
Akademik qidiruv
Astrofizika ma'lumotlar tizimi
Kimyoviy referatlar xizmati
CSA/ ProQuest
Joriy tarkib / Fizika, kimyo va Yer fanlari
Statistikaga joriy indeks
EBSCO ma'lumotlar bazalari
EI/Compendex
GeoRef
INIS atom indeksi
Tekshirish
ISIS fan tarixining joriy bibliografiyasi
Ilmiy iqtiboslar indeksi
Scopus
SIMBAD
Zentralblatt matematika
Google Scholar
Japanese Science and Technology Agency (JST)
Journal Citation Reports/Science Edition
ProQuest Advanced Technologies & Aerospace
Database
Norwegian Register for Scientific Journals and Series
ProQuest-ExLibris Primo
ProQuest-ExLibris Summon
SCImago
TD Net Discovery Service
UGC-CARE List (India)
Wanfang
OCLC WorldCat Discovery Service
Jurnalning elektron ISSN — 1572-946X, chop etishdagi ISSN — 0004-640X.
LCCN raqami — 	sn79018902, OCLC  raqami — 	37915714.

Manbalar

Havolalar  
Jurnalning mualliflik huquqi va ruxsatlari
Springer siyosati
Eric J. Christensen

Erik J. Kristensen (1977-yilda tug'ilgan) - amerikalik astronom olim va kometalarning kashfiyotchisi. U Catalina Sky Survey kompaniyasida tatqiqotchi olim bo'lib ishlaydi va tatqiqotning Yerga yaqin obyektini o'rganish uchun mas'ul hisoblanadi.

Ish faoliyati

Erik J. Kristensen NASA tomonidan moliyalashtirilgan va Tuksondagi Arizona universitetining Oy va sayyoralar laboratoriyasida joylashgan Catalina Sky Survey (CSS) direktori hisoblanadi. Erik J. Kristensen Yerga yaqin obyekt (NEO) bo'yicha tadqiqotlar direktori, jumladan kuzatish, dasturiy ta'minotni ishlab chiqish, kadansni optimallashtirish bilan shug'ullanadi. Shuningdek, teleskop va asboblarga texnik xizmat ko'rsatish va kollimatsiya, tadqiqotni modellashtirish va optimallashtirish va loyihalarni boshqarish kabi vazifalarni bajaradi. Ushbu olim, shuningdek, meteoritlarni o'rganish bilan ham muvvafaqiyatli shug'ullangan. Erik J. Kristensen Chilidagi Gemini janubiy observatoriyasida ilmiy operatsiyalar guruhining bir qismi sifatida, jumladan, Atakama cho'lidagi meteoritlarni topish va o'rganish faoliyati bilan 5 yil shug'ullangan.

Kashfiyotlari
Kristensen o'zining ilmiy faoliyati davomida bir qancha kosmik jismlar, meteorlar hamda davriy kometalarni kashf etdi. An'anaga muvfiq ushbu kometalar Kristensen nomiga bog'liq holda atalgan.   
 Raqamli kometalar

 164P/Christensen
 170P/Christensen
 210P/Christensen
 266P/Christensen
 286P/Christensen
 287P/Christensen
 298P/Christensen
 316P/LONEOS-Christensen
 [[383P/Christensen

 Raqamsiz kometalar

 C/2005 B1 (Christensen)
 C/2005 O2 (Christensen)
 P/2005 T2 (Christensen)
 C/2005 W2 (Christensen)
 C/2006 F2 (Christensen)
 P/2006 S4 (Christensen)
 C/2006 W3 (Christensen)
 P/2006 WY182 (Christensen)
 C/2006 YC (Catalina–Christensen)
 P/2007 B1 (Christensen)
 C/2013 K1 (Christensen)
 C/2014 H1 (Christensen)
 C/2014 M2 (Christensen)
 C/2014 W7 (Christensen)
 P/2016 A2 (Christensen)
 P/2022 E1 (Christensen)

Ayrim kashfiyotlari haqida qisqacha
 170P/Christensen - Quyosh tizimidagi davriy kometa. U 2014-yil sentabr oyida taxminan 18 magnitudada perigeliyaga keldi.
 266P/Christensen - Quyosh tizimidagi davriy kometa. U keyingi perigeliyaga 2026-yil dekabrda keladi.

Mukofot va unvonlar
Kristensen bir qancha mukofotlar sovrindori hisoblanadi.1999-yilda Catalina Sky Survey tomonidan kashf etilgan 13858 Erikchristensen asteroidi uning sharafiga nomlangan. Rasmiy nomlash maqolasi Minor Planet Center 9(Kichik sayyoralar markazi) tomonidan 2013-yil 22-iyulda chop etilgan (MPC 84377).

Yana qarang
Davriy kometalar roʻyxati

Manbalar

Havolalar
 A Little Comet Named Christensen,  David H. Levy, 8 June 2009
 Eric Christensen , University of Arizona
 Four Comets in Two Days – Comet Christensen (210P/Christensen  P/2003 K2), Solar and Heliospheric Observatory, 26 January 2018
 Comets discovered in 2007, BAA Comet Section

Olimlar
Astronomiya
Astrofizika
Amerikalik olimlar
Oʻsh davlat universiteti

Osh Davlat Universiteti (OshDU) () — Qirgʻiziston Respublikasining davlat akkreditatsiyasidan oʻtgan oliy taʼlim muassasasi. Oʻsh shahrining Lenin koʻchasi 331 da joylashgan.

Tarixi 
1939-yilda Qirgʻiziston Xalq Komissarlari Sovetining qarori bilan Oʻsh oʻqituvchilar instituti sifatida tashkil etilgan. 1951-yilda Oʻsh oʻqituvchilar instituti asosida Oʻsh pedagogika instituti tashkil topdi.

1992-yilda Qirgʻiziston Respublikasi Prezidentining Farmoni bilan institut universitet sifatida qayta tashkil etildi. Hozirda Oʻsh davlat universiteti Qirgʻizistondagi eng yirik oliy ta’lim muassasasi hisoblanadi.

O’sh davlat universitetining tuzilishi 
Ayni paytda, universitetda 72 ta mutaxassislik boʻyicha 28 mingdan ortiq talaba tahsil olmoqda. Oʻsh davlat universitetida 27 xorijiy davlatdan 1700 nafar talaba tahsil oladi.

Universitet yuqori malakali professor-oʻqituvchilar tarkibiga ega boʻlib, universitetda 62 nafar fan doktori, professor, 320 nafardan ortiq fan nomzodi va dotsent, 30 nafarga yaqin, respublikada xizmat koʻrsatgan ta’lim, fan, madaniyat, sogʻliqni saqlash va sport arboblari, 3 nafar xalq artisti, bitta xalq rassomii, 2 nafar akademigi, 2 nafari Xalqaro Olimlar Akademiyasi  aʼzosi.

Oʻsh davlat universitetida jami 1500 dan ortiq oʻqituvchi va 1200 dan ortiq xodim ishlaydi.

Bugungi kunda Oʻsh Davlat universitetida 15 fakultet, 3 ta oʻquv instituti, 3 ta kollej, 2 litsey, 1 ta bolalar bogʻchasi, aspirantura, ordinatura va magistratura boʻlimlari mavjud. Oʻsh davlat universitetida 21 ta oʻquv binosi, 8 ta talabalar turar joyi, 2 ta tibbiyot poliklinikasi, 7 ta klinik baza, xorijlik mutaxassislar uchun mehmonxona, 5 ta dam olish maskani va Issiqkoʻl sohilidagi pansionat mavjud.

Fakultetlar 

 Biznes va menejment fakulteti
 Matematika va axborot texnologiyalari fakulteti
 Ilohiyot fakulteti
 Rus filologiyasi fakulteti
 Fizika va texnologiya fakulteti
 Chet tillar fakulteti
 Tabiiy fanlar va geografiya fakulteti
 Tarix va huquq fakulteti
 Tibbiyot fakulteti
 Xalqaro tibbiyot fakulteti
 Jurnalistika fakulteti
 Pedagogika va jismoniy tarbiya fakulteti
 Xalqaro munosabatlar fakulteti
 Jurnalistika va qirgʻiz filologiyasi fakulteti
 San'at fakulteti
 Qirgʻiz-turk fakulteti
 „Qora-Suv“ universitet gimnaziyasi Oʻsh davlat universiteti (Qora-suv shahri)

Eslatmalar

Havolalar 

 O'sh Davlat Universiteti sayti  Arxiv koʻchirmasi  
 O'sh davlat universiteti
Qirgʻizistondagi universitetlar
SpaceX AX-1

SpaceX AX-1 — Crew Dragon Endeavour fazo kemasining Xalqaro kosmik stansiyaga boshqariladigan sayyohlik kosmik parvozi, 2022-yil 8-aprelda Kennedi kosmik markazidan uchirilgan. Ekipaj Axiom Space tomonidan yollangan professional tayyorgarlikdan oʻtgan astronavt Michael Lopez-Alegria (AQSh)dan , Isroil fuqarosi; AQShdan  va Kanadadan  iborat edi.

Bu Endeavour kosmik kemasining uchinchi parvozi edi (2020-yilda SpaceX DM-2 va 2021-yilda SpaceX Crew-2 missiyalaridan keyin) va Dragon 2 kosmik kemasining yettinchi boshqariladigan parvozi edi.

Maqsad 
Kosmosga sayyohlik parvozi.

Tarixi 
2020-yil 5 mart. Axiom Space kompaniyasi SpaceX bilan Crew Dragon kosmik kemasining Xalqaro kosmik stansiyaga turistik parvozi boʻyicha shartnoma imzolangani haqida xabar qildi.

18-sentabr, 2020-yil. Aviation Week & Space Technology muharriri Iren Klotz tvitterida Axiom Space bosh direktorining soʻzlariga koʻra, NASA sobiq astronavti Michael Lopez-Alegria Crew Dragon kosmik kemasi qoʻmondoni etib tayinlanganini aytdi.

2020-yil 11-noyabr. Axiom Space oʻz tvitterida „xususiy kosmonavtlar“ deb nomlangan uch kosmik sayyoh bilan shartnoma imzolash jarayonini yakunlaganini eʼlon qildi.

Ekipaj 
Ekipaj 4 kishidan iborat edi. Ulardan: Michael Lopez-Alegria — tijorat astronavti, qolgan uchtasi xususiy kosmonavtlar, ularning har biri uchun oʻrindiqning eʼlon qilingan narxi 55 million AQSh dollarini tashkil etdi.

Vazifa 
Missiya 2022-yil 8-aprel kuni ertalab soat 11:17 da uchirilgan. Uchirish Falcon 9-larni uchirish uchun SpaceX tomonidan ijaraga olingan NASAga qarashli Kennedi kosmik markazining (LC-39A) 39A parvoz kompleksida  raketasi yordamida amalga oshirildi. Missiya  bortida amalga oshirilmoqda, u ilgari Crew Dragon Demo-2 va SpaceX Crew-2 missiyalarida qoʻllangan edi. Fazo kemasi stansiyaga borish paytidada bir sutkadan kamroq vaqt sarfladi va Harmony moduli bilan tutashdi. U XKS bortida 11 kun boʻlishi kerak edi, lekin shamolli ob-havo tufayli qoʻnish joyida kechikish natijasida u 15 kundan koʻproq vaqt oʻtkazdi va 25-aprel kuni Florida yaqinida Atlantika okeaniga suv ustiga qoʻndirilib Yerga qaytdi.

Manbalar
Anna-Maria Wagner

Anna-Maria Wagner (; tugʻ. 1996-yil 17-may, Ravensburg, Tübingen, Baden-Vyurtemberg, Germaniya) — germaniyalik dzudochi, 78 kg gacha vazn toifasida, Germaniya terma jamoasi aʼzosi. 2021-yilgi Jahon chempioni, Yevropa chempionati sovrindori, II Yevropa oʻyinlari ishtirokchi, 2020-yilgi Yozgi Olimpiada oʻyinlari bronza medali sovrindori.

Faoliyati 
Anna-Mariya Vagner 78 kg gacha vazn toifasida kurash olib boradi. 2018-yilda Tel-Avivda (Isroil) boʻlib oʻtgan kattalar oʻrtasidagi Yevropa chempionatida u 78 kg gacha vazn toifasida bronza medalini qoʻlga kiritdi. 2019-yilda Minskda (Belarus) Anna-Maria Wagner II Yevropa oʻyinlarida dzudo boʻyicha musobaqalarda qatnashdi. 78 kg gacha boʻlgan vazn toifasida Wagner chorak finalda niderlandiyalik sportchi Marhinde Verkerkga yutqazdi.

Shuningdek, u 2017, 2018 va 2019-yillarda dzudo boʻyicha Jahon chempionatida ishtirok etgan. Biroq, u medallarni qoʻlga kirita olmadi. 2021-yilda germaniyalik dzudochi Tel-Aviv va Qozondagi dzudo boʻyicha ikkita „Katta dubulgʻa“ turniri gʻolibiga aylandi. Oʻsha yili iyun oyida Budapeshtda (Vengriya) boʻlib oʻtgan Jahon chempionatida Anna-Mariya Wagner 78 kg gacha vazn toifasida oltin medalni qoʻlga kiritib, finalda Fransiyalik Madeleine Malongani magʻlub etib, Jahon chempioni boʻldi.

2021-yilda Tokioda (Yaponiya) boʻlib oʻtgan Olimpiada oʻyinlarida 78 kg gacha vazn toifasida germaniyalik sportchi turnirning bronza medalini qoʻlga kiritdi. U uchinchi oʻrin uchun kurashda kubalik dzudochi Kaliema Antomarchini magʻlub etib. Keyin Germaniya terma jamoasi tarkibida aralash jamoaviy bahslarda u bronza medalni qoʻlga kiritdi.

2022-yilda Antaliya shahrida (Turkiya) boʻlib oʻtgan dzudo boʻyicha „Katta dubulgʻa“ musobaqasida oʻz vazn toifasida oltin medalni qoʻlga kiritdi.

Manbalar 

17-mayda tugʻilganlar
1996-yilda tugʻilganlar
Yashayotgan insonlar
2020-yilgi Yozgi Olimpiada o'yinlaridagi dzyudochilar
Richard A. Kowalski

Richard A. Kowalski (1963-yilda tug'ilgan) amerikalik astronom bo'lib, u ko'plab asteroidlar va kometalarni , jumladan, Yerga yaqin obyektlarni kashf etgan.

Kowalski butun umri davomida astronomiya bilan shug'ullanib, sayyorashunoslik faniga e'tibor qaratgan. 1990-yillarda Floridada havaskor sifatida u asteroidlarni astrometrik va fotometrik kuzatishlarga qiziqish bildirgan. U 1997-yil o'rtalarida  "Minor Planet Mailing List" nomli ro'yxatni boshlagan. Kowalski 1998-yilda 14627 Emilkowalskini kashf etgan.

1999-yilda u Deep Space I missiyasini qo'llab-quvvatlash uchun kuzatishlar o'tkazish maqsadida 0,6 m Ritchey-Chrétien teleskopidan foydalanishga taklif qilindi. Shuningdek, 1999-yilda u Arizona shtatining Flagstaff shahridagi Louell rasadxonasida birinchi Kichik sayyora havaskor-professional seminarining ilmiy koordinatori bo'lgan.

U 2005-yil sentabr oyidan beri Arizona shtatining Tucson shahrida joylashgan Catalina Sky Survey (CSS) a'zosi bo'lib, o'n uchta kometa bilan birga Yerga yaqin va asosiy belbog'dagi yuzlab asteroidlarni topdi. Ulardan 226P/Pigott-LINEAR-Kowalski davriy kometasi Edvard Pigottning 1783-yildagi yo'qolgan kometasining qayta tiklanishi edi. Kowalski 2013-yil Xellouin kuni ertalab C/2013 US10 kometasini kashf etdi.

2008-yil 6-oktabrda Lemmon togʻi rasadxonasida CSS 1,5 metr (60 dyuym) teleskopi bilan kuzatuv chogʻida u 2008 TC 3 ni kashf etdi. Bu asteroid kashf etilganidan taxminan 20 soat oʻtgach, Sudan ustidan Yer atmosferasiga kirib, avval kashf etilgan birinchi asteroidga aylandi. Kowalski 2008 TC 3 ning kichik bir qismi bilan taqdirlangan.

2014-yil 1-yanvarda Kowalski yana bir ta'sir qiluvchi asteroidni topdi, bu 2014 AA deb belgilandi. Ushbu asteroidning zarba zonasi Atlantika okeanining o'rtasida edi. 

Asosiy belbog' asteroidi 7392 Kowalski uning sharafiga nomlangan. 

Kowalski FAA tomonidan sertifikatlangan tijorat uchuvchisi bo'lib, parvoz o'qituvchilari orasida o'z reytingiga ega. U, shuningdek , Arizona shtatining Tucson shahrida erkin fotografiya studiyasini boshqaradi.

Manbalar

Havolalar
 Catalina Sky Survey bosh sahifa
 2008-yilda TC3 topilgan tundagi vaqt oralig'ida yaratilgan video lavha 
 Minor Planet Mailing List 
 Full Moon Photography

olimlar
astronomiya
astrofizika
Thinking Out Loud

„Thinking Out Loud“ ingliz qoʻshiqchisi va qoʻshiqnavisi Ed Sheeranning × (2014) nomli ikkinchi studiyaviy albomiga kiritilgan qoʻshiqdir. 2014-yilning 24-sentyabrida albomning uchinchi singli oʻlaroq chiqarildi. Qoʻshiq soʻzlarini Sheeran va Amy Wadge yozgan. Qoʻshiq Jake Gosling tomonidan hozirlangan.

Qoʻshiq Birlashgan Qirollik hit-paradlarida birinchi pogʻonaga koʻtarildi va Sheeranning musiqiy repertuaridagi birinchi pogʻonaga koʻtarilgan ikkinchi ashula boʻldi. Bundan tashqari, Avstraliya, Irlandiya, Yangi Zelandiya, Daniya, Niderlandiya, Slovakiya va Janubiy Afrika hit-paradlarida choʻqqiga erishdi, AQShning Billboard Hot 100 va Canadian Hot 100 hit-paradlarida esa ikkinchi pogʻonaga koʻtarildi.

„Thinking Out Loud“ „Yil yozuvi“, „Yil qoʻshigʻi“ va „Eng yaxshi pop solo ijro“ nominatsiyalarida Grammy mufokotiga nomzod boʻldi, hatto yuqorida sanab oʻtilgan nominatsiyalarning ikkinchisida gʻolib ham boʻldi.

2015-yil kanadalik qoʻshiqchi Chad Brownlee „Thinking Out Loud“ qoʻshigʻi kaverini yozdi.

Klipi 

Qoʻshiq klipiga Emil Nava rejissorlik qilgan boʻlib, u California shtatining Los Angeles shahridagi Crystal ball zalida (Millennium Biltmore mehmonxonasi) suratga olingan. Klip 16 mmli kinotasmada suratga tushirildi. Klipda Sheeran bilan So You Think You Can Dance raqs musobaqasi qatnashchisi Brittany Cherry raqs ijro etayotgani aks etgan..

Qoʻshiq klipi 2014-yilning 7-oktyabrida chiqarildi. 24 soat ichida YouTubeda 2.7 million marta koʻrildi. 2022-yil yanvar holatiga koʻra, 3.4 milliard marta koʻrildi va bu uni YouTubeda eng koʻp koʻrilgan 17-videoga aylantirdi. Klip 2015-yilda toʻrt nominatsiyada MTV Video Music Awardsga nomzod boʻldi.

Trek-list 

 7" vinyl
 „Thinking Out Loud“
 „I’m a Mess“ 

 CD single
 „Thinking Out Loud“
 „I’m a Mess“ 

 Digital download 
 „Thinking Out Loud“  -3:02

 EP 
 „Thinking Out Loud“
 „Donʼt“ 
 „Sing“ 
 „Thinking Out Loud“ 
 „Donʼt“ 
 „Sing“

Jamoa 
 Ed Sheeran — vokal, qoʻshiqnavis, akustik gitara
 Chris Leonard — elektrogitara, hammond organi, bas
 Peter Gosling — pianino
 Jake Gosling — produser, klavishlar, dasturlash, barabanlar
 Mark „Spike“ Stent — miksing
 Stuart Hawkes — mastering

Manbalar

Havolalar  
 
 
 

2014-yil qoʻshiqlari
Ed Sheeran qoʻshiqlari
Ingliz tilidagi qoʻshiqlar
Mordred

Mordred yoki Modred (uels: Medraut yoki Medrawt) - qirol Artur afsonasida turli xil tasvirlangan shaxs. Tarixiy Medraut haqida ma'lum bo'lgan eng qadimgi eslatma Uels yilnomasi Annales Cambriaening  537-yil uchun qisqacha kirish qismi Kamlann jangida bo'lib, unda u va Artur noaniq bog'langan. Uning shaxsi qadimgi Uels an'analarida ijobiy baholangan va Arturning o'g'li bilan bog'liq bo'lgan bo'lishi mumkin.

Modredus sifatida Mordred Arturning sotqin jiyani va 12-asrdan boshlab afsonaning keyingi evolyutsiyasi uchun asos sifatida xizmat qilgan Monmouthlik Geoffreyning "Historia Regum Britanniae" asarida qirol Lotning qonuniy o'g'li sifatida tasvirlangan. Keyingi variantlar uni ko'pincha Arturning o'z o'gay opasi, Orkney malikasi Anna, Orcades yoki Morgause bilan qarindoshlik munosabatlaridan tug'ilgan yovuz nikohsiz o'g'li sifatida tavsiflaydi. Historia va boshqa ko'plab versiyalarda taqdim etilgan tafsilotlar Mordredning Kamlanndagi, odatda o'z qotili Arturni o'ladigan darajada yaralagan oxirgi dueldagi o'limini o'z ichiga oladi.

Mordred, odatda, Gawainning ukasi yoki o'gay ukasi hisoblanadi, ammo uning boshqa oilaviy munosabatlari, shuningdek, Arturning rafiqasi Guinevere bilan munosabatlari juda farq qiladi. 13-asrdagi fransuz ritsarlik romanlaridan kelib chiqqan va bugungi kunda Le Morte d'Artur tarkibiga qo'shilishi orqali mashhur bo'lgan taniqli hikoyada Mordred Artur tomonidan ritsarlikka tayinlanib, Aylana Stol jamiyatiga qo'shiladi. Bu rivoyatda u oxir-oqibat Arturning halokatida asosiy aktyorga aylanadi: u o'zining o'gay akasi Agravainga Guinevere va Lancelot o'rtasidagi munosabatlarni fosh qilishda yordam beradi va keyin yuzaga kelgan fuqarolar urushidan o'zini Britaniyaning oliy qiroli qilishda foydalanadi.

Ism 
Mordred nomi Monmouthlik Geoffreyning Historia Regum Britanniae asarida lotinlashtirilgan Modredus sifatida topilgan Eski Uelslik Medraut (Eski Kornish Modred va Eski Breton Modrot bilan taqqoslanadi) dan keladi. Mohiyatan, u lotincha Moderātus dan olingan bo'lishi mumkin, ya'ni "chegara ichida, mo'tadillikni kuzatish, mo'tadil" degan ma'noni anglatadi va lotincha mors, o'lim so'zi bilan ma'lum bir aloqani ko'rsatadi.

Manbalar

Bibliografiya 

 Bromwich, Rachel (2006). Trioedd Ynys Prydein: Britaniya orolining triadalari. Uels universiteti matbuoti.ISBN 0-7083-1386-8
 Lacy, Norris J. (Ed.), Yangi Artur entsiklopediyasi,  8–9-betlar. Nyu-York: Garland.ISBN 0-8240-4377-4.
 Lacy, Norris J.; Ashe, Geoffrey ; va Mancroff, Debra N. (1997). Artur qo'llanmasi. Nyu-York: Garland.ISBN 0-8153-2081-7.

Havolalar 

 Mordred at The Camelot Project
 The different accounts of Mordred's death at Camlann (Salisbury Plain)